《村居杂咏 其一》
清代·张履

皂荚林边乱石垣，依然卜宅是南村。比邻儿女聚观客，赴市鱼南先到门。

新火微添蚕起候，圆沙浅印鹭眠痕。江乡风景真如画，并入田园诗细论。

作者简介：（1792—1851）江苏震泽人，原名生洲，字渊甫。嘉庆二十一年举人，官句容县训导。张海珊弟子。讲程朱之学，尤精《三礼》，善古文辞。有《积石文稿》、《积石诗存》等。